京哈鐵路

|}
京哈鐵路，又嗌京哈綫，係從中國北京到黑龍江哈爾濱嘅國有鐵路綫，分屬北京鐵路局、瀋陽鐵路局、哈爾濱鐵路局，全長1257公里，連結住北京站同埋哈爾濱站。個名度，京指北京，哈指哈爾濱。

呢條鐵路有新舊綫，而家行嘅綫係從2006年12月31號起，京秦鐵路、秦瀋客運專綫、哈大鐵路嘅中北區間呢三段合埋嘅。原先北京～天津嗰段舊綫而家併入去京滬線。

京哈鐵路係中國鐵路網嘅緊要骨幹，作爲主要幹線係「五縱三橫」之一。佢亦係中國東北嘅緊要鐵路，呢條幹線鐵道通過中國最大嘅工業地帶。而家大多數往來北京同東三省嘅列車運京哈鐵路走，得少部分運天津行。

史 
京哈鐵路開通之時，係由京奉鐵路同南滿鐵路、中東鐵路組成嘅，喺1912年接通。

京奉鐵路一開始時係，係中國第一條自辦鐵路，喺光緒七年6月動工，當年11月開通。1888年8月，唐胥鐵路延伸去天津，改叫唐津鐵路；1893年，唐津鐵路延伸到臨榆，變成津榆鐵路；1897年繼續延長到北京城外嘅馬家堡；1898年10月，京榆鐵路延長到奉天，改口做關內外鐵路；1901年，借津蘆鐵路延伸去北京嘅正陽門東站，呢個車站喺之後嘅1906年落成；1907年8月，關內外鐵路改名爲京奉鐵路。宣統三年，奉天城站開通。1912年京奉鐵路通車，同時同日本人控制嘅南滿鐵路接通，亦即接通咗京哈鐵路。

而瀋陽到哈爾濱呢段同而家哈大鐵路重合，佢嘅鋪設史可以睇東清鐵路。喺1905年日本贏咗日俄戰爭後，日本控制咗長春以南嘅東清鐵路，並且將控制嘅部份改名做南滿鐵路，而長春以北嘅部份繼續畀俄國掌控，無改名，不過民國成立後，大清東省鐵路改做中國東省鐵路，順勢俄國控制部份變名做中東鐵路。

而民國以後，北京到瀋陽嘅路段改過好多次名，1907年開通時叫京奉鐵路，1928年南京國民政府完成北伐，北京改名做北平，所以改叫平奉鐵路，就係呢年6月4號喺平奉鐵路同南滿鐵路駁位發生皇姑屯事件，炸死張作霖；之後張學良歸順南京國民政府，東北易幟，於是1929年4月奉天省改叫遼寧省、奉天市改叫瀋陽市，於是改叫北寧鐵路。1932年滿洲國成立，山海關係當時同內地嘅界綫，於是北寧鐵路拆成兩段：北京到山海關叫京山線，奉天到山海關叫奉山線。1945年日本戰敗後，蘇聯軍攻佔滿洲國，呢兩段鐵路又再統一爲北寧鐵路；1949年10月中華人民共和國成立，北平改名做北京來作爲首都，於是鐵路又改叫京瀋鐵路。

京瀋鐵路經過唐山一帶嘅煤區，嗰帶挖煤令到地下空咗，唐山地震後地質狀況唔穩定，條鐵路又繁忙，咁多車研過，搞到路基沉地，唔多安全，於是1994年11月11號，胥各莊到坨子頭之間「壓煤改綫」，原本經過唐山站，新綫改爲經唐山北站，兜開新綫南面嘅煤區，而原綫改叫唐灤綫。而到2003年，因爲改造京秦鐵路，京哈鐵路同京秦鐵路嘅路段對調，對調路段係狼窩舖到秦皇島之間。

改咗呢兩次後，京哈綫嘅彎位好大，拖慢車速，於是2006年12月31號起啟用新綫，棄用舊綫，新綫即係由京秦綫、秦瀋客運專綫、哈大綫嘅瀋陽到哈爾濱段合成。而舊綫之中，北京到天津南倉路段併入京滬鐵路，南倉到山海關段改爲津山鐵路，山海關到瀋陽改爲瀋山鐵路。於是京哈綫同津山綫之間有狼窩舖、秦皇島、山海關呢三個重合點。新綫同舊綫間變動最大嘅喺天津：舊綫會通過天津市區，新綫兜開南面市區，運北面嘅薊縣行。

2012年，嗰年改造秦皇島站，就將北戴河～龍家營嘅路段改線，新線喺舊線西便，同津秦客運專綫平行。

連接鐵路 
北京站：京滬鐵路、京廣鐵路
北京東站：
雙橋站：京承鐵路
薊縣南站：
銀城舖站：津山鐵路
：津山鐵路、京秦鐵路、京山鐵路
北戴河站：
秦皇島站：、津山鐵路、津秦客運專綫
山海關站：瀋山鐵路、津山鐵路
盤錦北站：溝海鐵路
：瀋山鐵路
瀋陽北站：哈大鐵路、瀋吉鐵路、瀋丹鐵路、哈大客運專綫
開原站：遼開鐵路
四平站：四梅鐵路、平齊鐵路
長春站：、長圖鐵路、長吉城際鐵路
長春北站：長雙煙鐵路
陶賴昭站：陶舒鐵路
哈爾濱站：濱洲鐵路、濱綏鐵路、濱北鐵路、拉濱鐵路

站一覽

東清鐵路
哈大鐵路
華北交通
南滿洲鐵道

攷 

類:中國鐵路
類:北京交通
類:天津交通
類:河北交通
類:遼寧交通
類:吉林交通
類:黑龍江交通